GENESIS 



ile 
OMUSHANGWA WOTETE WAMOSES 



Eshito lounyuni 

^ Pehovelo Kalunga okwa shita eulu nedu. 
A 2 Ndele edu la tokekwa nola li hamunga- 
ho, nomulaulu wa kala kombada youle wo- 
meva, nOmhepo yaKalunga ya tengelela 
kombada yomeva. 

3 Ndele Kalunga okwa tile: Nape uye 
ouyelele! Nouyelele we uya. 4 Ndele Kalu- 
nga okwa tala oi^yelele 00 omuwa. Ndele 
Kalunga okwa tongola ouyelele momulaulu, 
5 ndele Kalunga okwa luka ouyelele omute- 
nya, nomulaulu okwe u luka oufiku. Ndele 
pa ningwa onguloshi nongula, efiku lotete. 

6 Ndele Kalunga okwa tile: Napa kale 
evalelwa pokati komeva lo li ninge etongolo 
pokati komeva nomeva. 7 Ndele Kalunga 
okwa ninga evalelwa nokwa tongola omeva 
aa a kala koshi yevalelwa momeva aa a kala 
kombada yevalelwa. Ndele osho sha ningwa. 
8 Ndele Kalunga okwa luka evalelwa eulu. 
Ndele pa ningwa onguloshi nongula, efiku 
etivali. 

9 Ndele Kalunga okwa tile : Omeva okoshi 
yeulu naa ongale monhele imwe, opo ouku- 
kutu u monike. Ndele osho sha ningwa. 

10 Ndele Kalunga okwa luka oukutu edu, 
ndele okwoongala kwomeva okwe ku luka 
efuta. Opo Kalunga e shi tala, sha wapala. 

11 Ndele Kalunga okwa tile: Edu nali twi- 
mike omwiidi, oimeno tai eta eembuto no- 
miti edi tadi imi oiimati pamaludi ado, omu 
nombuto yado kombada yedu. Ndele osho 
sha ningwa. 12 Edu ola twimika omwiidi, 
noimeno tai eta eembuto pamaludi ayo no- 
miti tadi imi oiimati mu nombuto yado pa- 
maludi ado. Opo Kalunga okwe shi tala, sha 
wapala. 13 Ndele pa ningwa onguloshi no- 
ngula, efiku etitatu. 

14 Ndele Kalunga okwa tile: Mevalelwa 
leulu namu uye omaminikilo okutongola o- 
mutenya noufiku; ndee naa ninge omadidi- 
liko omafimbo, omafiku nomido. 15 Oo naa 
kale ouyelele mevalelwa leulu okuminikila 
edu. Ndele osho sha ningwa. 16 Kalunga 
okwa ninga omaminikilo vali manene: emi- 
nikilo linene okupangela omutenya nemini- 
kilo linini okupangela oufiku, neenyofi yo. 
17 Ndele Kalimga okwe a tula mevalelwa 
leulu a minikile edu, 18 nokupangela omute- 
nya noufiku nokutongola ouyelele momulau- 



lu. Opo Kalimga e shi tala, sha wapala. 
19 Ndele pa ningwa onguloshi nongula, efiku 
etine. 

20 Ndele Kalunga okwa tile: Omeva naa 
nyangadalifwe oinamwenyo yomomeva, nee- 
dila nadi tuke kombada yedu mevalelwa leu- 
lu. 21 Ndele Kalunga okwa shita oinamwe- 
nyo inene yomefuta noinamwenyo aishe ei 
tai linyengaanyenga nokunyangadala mome- 
va pamaludi ayo. Nokwa shita eedila adishe 
domavava pamaludi ado. Opo Kalimga e shi 
tala osha wapala. 22 Ndele Kalxmga okwe i 
nangeka noupuna ndee ta ti : Dalafaneni nye 
mu hapupale ndele yadifeni omeva mefuta, 
needila dokombada yedu nadi hapupale. 
23 Ndele pa ningwa onguloshi nongula, efiku 
etitano. 

24 Ndele Kalunga okwa tile: Edu nali ete 
oinamwenyo paludi layo: oimuna noyaala- 
ngati noifitukuti pamaludi ayo. Ndele osho 
sha ningwa. 25 Ndele Kalunga okwa ninga 
oifitukuti aishe yedu pamaludi ayo, noimuna 
pamaludi ayo, noinamwenyo aishe ei tai 
linyenge kombada yedu pamaludi ayo. Opo 
Kalunga e shi tala, osha wapala. 

26 Ndele Kalunga okwa tile: Tu meni 
ovanhu oshifeka shetu, ve tu fe, ndee nava 
pangele oinamwenyo yomefuta needila do- 
keulu noimuna nedu alishe noinamwenyo 
aishe tai linyenge kombada yedu. 27 Ndele 
Kalunga okwa shita omunhu oshifeka shaye; 
oshifeka shaye Ye e mu shita: omulumenhu 
nomukainhu Ye e va shita. 28 Ndele Kalunga 
okwe va nangeka noupuna ndele Kalunga 
okwe va lombwela: Dalafaneni nokuhapu- 
pala ndee yadifeni edu, lo nali kale mepa- 
ngelo leni, ndee pangeleni oinamwenyo yo- 
mefuta needila dokeulu noinamwenyo aishe 
tai linyenge kombada yedu. 29 Kalunga okwa 
tile vali : Paife handi mu pe oimeno aishe tai 
eta eembuto ei i li kombada yedu alishe, no- 
miti adishe di noiimati i neembuto. Oyo tai 
ka kala eendya deni. 30 Ndelenee koina- 
mwenyo aishe yedu nokeedila adishe dokeulu 
nokoinamwenyo aishe tai linyenge kombada 
yedu, ei i nomufudo womwenyo, ohandi ya- 
ndje oimeno aishe italala, i ninge eendya. 
Ndele osho sha ningwa. 31 Opo Kalunga a 
tala aishe ei e i ninga, ndele yo ya li ya wa- 
pala imene. Ndele pa ningwa onguloshi 
nongula, efiku eti-6. 



GENESIS 2 

Efiku letulumuko laKalunga 

^ Osho ngaha eulu nedu nomangafifi ao a 
-^ xulifwa a pwa. 2 Ndele Kalunga okwa 
xulifa mefiku eti-7 oshilonga shaye eshi e shi 
longa, ndele okwa tulumukwa mefiku eti-7 
koilonga yaye aishe Ye e i longa. 3 Ndele 
Kalunga okwa nangeka noupuna efiku eti-7 
nokwe 11 yapula, shaashi Ye omo a tulumu- 
kwa koilonga yaye aishe Kalimga e i shitile 
noku i ninga. 

Okushitwa kwomulumenhu 
nomukainhu, Eden 

4 Eshi omahepu taa hepaulula eulu nedu 
eshi a shitwa. 

Mefiku olo Omwene Kalimga a ninga edu 
neulu, 

5 inapa kala nande oshixwa moixwa ko- 
mbada yedu noshimeno shomoixwa nande 
shimwe inashi eta ohengo. Osheshi Omwene 
Kalimga ina lokifa natango odula kombada 
yedu, ndele inapa kala nande omunhu woku- 
longa edu, 6 ndelenee omuku wa dja medu 
ndele wa tutika ongonga aishe yedu. 

7 Ndele Omwene Kalunga okwa mele o- 
mimhu mondwi yedu ndele okwa fudila me- 
yulu laye omufudo womwenyo. Osho ngaha 
omulumenhu okwa ninga omwenyo u no- 
mwenyo. 

8 Omwene Kalunga okwa twika oshiku- 
nino muEden, moushilo, omo Ye a yandja 
komunhu ou e mu ma, onhele. 9 Ndele 
Omwene Kalunga okwa menifa medu omiti 
dilili da wapala okutala nodinyenye okuliwa, 
ndele mokati koshikunino Ye a menifa omuti 
womwenyo, nomuti wokushiiva ouwa nowii. 

10 Ndele muEden mwa dja omulonga 
okututika oshikunino ndele 00 wa tukuka 
ndele wa ninga omilonga nhe. il Edina laau 
wotete Pison. Oo tuu ou tau dingilile oshilo- 
ngo ashishe shaHavila, omo mu noshingoldo. 
12 Ndele oshingoldo shoshilongo oshiwa. 
Omo omu na yo eka labedellion noumanya 
waoniks. 13 Nedina lomulonga omutivali, 
Gihon. Oo tuu ou tau dingilile oshilongo 
ashishe shaKus. 14 Nedina lomulonga omu- 
titatu Hiddekel. Oo tuu ou tau ende koushilo 
waAssur. Ndee omulonga omutine Eufrat. 

15 Ope nee Omwene Kalunga okwa kufa 
omunhu ndele e mu nangeka moshikunino 
muEden oku shi longa noku shi kelela. 

Oshipango shaKalunga 

1^ Ndele Omwene Kalunga okwa lo- 
mbwela omunhu ndee ta ti: Lya komiti adi* 



she domoshikunino ngaashi wa hala, 17 nde- 
lenee komuti wokushiiva ouwa nowii, ino u 
lya. Osheshi efiku tuu olo to li kuwo, ove u 
noku ka fya shili. 

Eshito lomukainhu 
Ohombo 

18 Omwene Kalunga okwa tile yo: Ke 
shiwa omunhu a kale aeke. Ame ohandi ke 
mu ningila ekwafo tali mu wapalele. 19 Nde- 
le Omwene Kalunga okwa mela medu oina- 
mwenyo aishe yomoixwa needils adishe do- 
keulu, ndele Ye okwe i eta komunhu a tale 
nhumbi ye te i luku. Ndele naa naa ngaashi 
omunhu a luka oinamwenyo aishe, osho 
omadina ayo e nokukala. 20 Osho hano omu- 
nhu okwa luka oimuna aishe needila dokeulu 
noifitukuti aishe yomoixwa, ndelenee omu- 
nhu ina monenwa ekwafo, tali mu wapalele. 
21 Opo Omwene Kalunga okwa kofifa omu- 
nhu neemhofi didjuu, ndee fimbo ta kofa. Ye 
okwa kufa mo olupati limwe lomeemhati 
daye nonhele yalo okwe i fitika po nonhu- 
mba. 22 Ndele Omwene Kalunga okwa tu- 
nga olupati e li kufa momunhu, omukainhu, 
ndele okwe mu eta komimhu. 23 Opo nee 
omunhu ta ti: Eshi ekipa lomomakipa ange 
nonhumba yononhumba yange. Ye e noku- 
lukwa omukainhu-omulumenhu, osheshi ye 
a kufwa mo momulumenhu. 24 Onghee hano 
omulumenhu e nokweefa xe naina nokuka- 
nyatela komukainhu waye. Ndele vo otava 
ka kala onhumba imwe aike. 25 Ndele vo 
aveshe vavali va li hamunghele, omulumenhu 
m.omukainhu waye, ndelenee vo inava fya 
ohoni nande. / 

Okimyona kwomunhu nokutokolwa 
kwaye 

3 Ndelenee eyoka la li la lungama li dule 
oifitukuti aishe yomoixwa Omwene Ka- 
lunga e i ninga. Ndele lo ola pula omwali- 
kadi : Kalunga okwa tile tuu shili : nye inamu 
lya komiti adishe domoshikunino? 2 Ndele 
omwalikadi okwa nyamukula eyoka: ohatu 
li oiimati yomiti domoshikunino, 3 ndelenee 
koiimati yomuti wopokati koshikunino Ka- 
lunga okwa tile: nye inamu lya oiimati yao, 
nye inamu u kuma, mu ha fye. 4 Opo nee 
eyoka la tya komwalikadi : Nye itamu ka fya 
shili. 5 Ndelenee Kalunga oku shi shii noku- 
tya, ngenge tamu li kuoo, omesho eni taa 
pashuka, opo mu shiive ngaashi Kalunga 
ouwa nowii. 6 Opo nee omwalikadi okwa tala 
ko, omuti ou omuwa nokulya ndee tau hafifa 
omesho, heeno, omuti kau yahama shili oku- 



pa eendunge. Ndele ye okwa kufa oiimati 
yao nokwa lya ndee ta pe yo omulumenhu 
waye, ndele ye okwa lya. 7 Opo nee omesho 
avo aveshe vavali a pashuka ndele vo ve li- 
wete ve li hamunghele. Ndele vo va hondiela 
kumwe omafo omukv/iyu ndele ve liningila 
omateta. 

8 Ndele vo ova uda ondaka yOmwene Ka- 
lunga, fimbo Ye ta endaaenda moshikunino 
onguloshi eshi kwa talala. Ndele omulume- 
nhu nomwalikadi waye va ka hondama 
Omwene Kalunga nomiti domoshikunino, 

9 Gpo nee Omwene Kalunga okwa ifana 
omuliraienhu ndee ta ti kuye: Ou li peni? 

10 Ndele ye okwa nyamul?:ula; Ame nda uda 
ondaka yoye moshikunino, ndele nda tila, 
osheshi ndi li hamunghele. Onghee ame nda 
hondama. 11 Ndele Ye okwa tya: Olyelye e 
ku lombwela ove u li hamunghele ? Ove wa 
lya komuti ou, nde ku kelela okulya ? 12 Nde- 
le omulumenhu okwa nyamukula ta ti: 
Omwalikadi wa pa nge a kale puame, ye o- 
kwa pa nge komuti ndele ame nda lya. 
13 Opo nee Omwene Kalunga ta ti komwali- 
kadi : Ove wa ninga ngahelipi ? Ndele omwa- 
likadi ta nyamukula : Eyoka la kengelela nge, 
ndele ame nda lya. 

Efingo neudaneko 
lotete 

14 Opo nee Omwene Kalunga ta ti ke- 
yoka: 

Ove eshi we shi ninga owa fingwa mokati 
koimima aishe 
noifitukuti aishe yomoixwa. 
Ove u nokweendifa edimo loye, ndee u no- 
kulya edu omafiku oye aeshe. 

15 Ndele Ame ohandi ka tula outondanhu 
pokati koye nomwalikadi woye nokoludalo 
loye nokoludalo laye. 

Ye Ota ka nyanyaula omutwe woye ndele ove 
to ke mu twa moshififinwa. 

16 Ye okwa lombwela omwalikadi : 

Ame ohandi ke ku hapupalifa oluhodi loye 
noufimba woye. 

Ove to ka dala ounona voye nokuyahama. 
Ndele to kala nokuhala omulumenhu woye, 
ndee ye ote ke ku pangela. 

17 Ndele Ye okwa lombwela omulumenhu: 
Ove eshi wa pwilikina ondaka yomwalikadi 
woye 

ndele wa lya komuti nde ku lombwela u ha 

lye kuoo - 

edu tali fingwa moluwoye, 

ndee to ke lipalula mo noudjuu nomafiku oye 

aeshe. 



GENESIS 4 

18 Lo li noku ku menifila yo omakiya neesho- 
sholo. 

Ndele ove oto ka lya oimeno yomoixwa. 

19 Omungome woye oto u li noshinhwi mo- 
shipala shoye 

fiyo ove oto shuna medu, 
osheshi omo wa kufwa. 
Osheshi oove edu, 
ndee to ka ninga edu, 

Okutewatewa muEden 

20 Ndele omulumenhu okwa luka omwa- 
likadi waye Eva, osheshi ye a ninga ina yaa- 
veshe ava ve nomwenyo. 21 Ndele Omwene 
Kalunga okwa ningila omulumenhu nomwa- 
likadi waye oikutu yoipa ndele okwe i va 
dika. 

22 Opo nee Omwene Kalunga okwa tile: 
Pamha omunhu okwa ninga ngaashi umwe 
womufye eshi a shiiva nouwa nowii. Opo a ha 
nanene paife eke laye a kufe ko yo komuti 
womwenyo nokulya ndee a kale e nomwenyo 
fiyo alushe. 23 Opo nee Omwene Kalunga 
okwe mu taata mo moshikunino shomuEden 
a ka longe edu omu a kufilwe. 24 Osho hano 
Ye a taata omunhu ndele okwa tula ovake^ 
rubi koushilo woshikunino shaEden, ve no- 
maongamukonda a xwama omundilo taa tai- 
ma, vo va kelele omhito yokuya komuti wo- 
mwenyo. 

